《野棠花》
宋代·释永颐

野火回飚掩旧株，新丛满眼临征途。
绿攒深棘欲自蔽，千征万征争敷腴。
新晴远客过林坂，烟涨吴船春泊晚，
冶艳空摇荡子情，繁香暗逐吴姬远。
吴姬漂泊行人愁，年年此花开不休。
半压坏墙荒馆外，乱生春蕻野池头。
人间买花贵纨绮，一世争知朝市。
曲槛朱栏转首空，野棠无主自成丛。

作者简介：释永颐，字山老，号云泉，钱塘（今浙江杭州）人。居唐栖寺。与江湖诗人周晋仙、周伯弜父子等多有唱和。理宗淳祐十年（一二五○），上天竺佛光法师抗拒权贵侵占寺产，愤而渡江东归时，颐曾遗书慰问。有《云泉诗集》一卷传世。事见本集末附《上天竺志》永颐小传。　永颐诗，以读画斋刊《南宋群贤小集》本为底本，校以汲古阁影抄《南宋六十家小集》本（简称汲古阁本）等。新辑集外诗附于卷末。